Normalt er en betinget aftale bindende for både køber og sælger, bortset fra de aftalte forbehold. Hvis de aftalte forbehold ikke kan opfyldes, fx hvis banken ikke godkender, falder handlen bort uden at køber skal betale sælger godtgørelse. Hvis man som køber vil ud af en betinget købsaftale, kan det dermed i udgangspunktet kun lade sig gøre, hvis en eller flere betingelser ikke kan opfyldes. Derudover er der mulighed for at anvende den lovpligtige fortrydelsesret på 6 hverdage efter at købsaftalen er underskrevet af begge parter. Denne mulighed koster dog 1% af købesummen i godtgørelse til sælger.